**זכויותיהם של לסביות, הומואים, טרנסג'נדרים וביסקסואלים (להט"ב) בגיאנה** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. גיאנה היא המדינה היחידה בדרום אמריקה, והמדינה היחידה ביבשת אמריקה מחוץ לאיים הקריביים, שבה פעילות הומוסקסואלית (כמו גם קיום מין אנאלי ואוראלי הטרוסקסואלי) מוגדרת כפלילית. על פי חוקי גיאנה, עיסוק במין אנאלי או אוראלי יכול לגרור עונש אפשרי של עד מאסר עולם. עם זאת, החוק דווח כלא נאכף בפועל.

באוגוסט 2016, בית המשפט העליון של בליז ביטל את האיסור על קיום "מעשי סדום" בחוק העונשין של המדינה על רקע היותו בלתי חוקתי אשר אסר על פעילות הומוסקסואלית בהסכמה ברחבי המדינה. כיוון שבליז וגיאנה וכל המדינות החברות בקהילייה הקריבית חולקות תורת משפט זהה, גם הכללת איסורה של גיאנה על קיום "מעשי סדום" אשר מכוון נגד פעילות הומוסקסואלית מוגדר כבלתי חוקתי. עם זאת, בניגוד לבליז, חוקת גיאנה מכילה "סעיף חיסכון" המגן על חוקים שעברו בירושה מטעם האימפריה הבריטית לשעבר מפני ביקורת חוקתית, גם אם חוקים אלו נוגדים זכויות אדם הבסיסיות בשטחי המדינה. קרוס-דרסינג הוגדר כפלילי ברחבי גיאנה עד נובמבר 2018, אז בוטל האיסור על ידי בית המשפט הקריבי לצדק.

החברה הגיאנית נוטה להתייחס בצורה שלילית להומוסקסואליות ואנשים טרנסג'נדרים, אם כי הגישות החברתיות של האוכלוסייה הוגדרו כמתפתחות בעשורים האחרונות ובעלות קבלה רחבה מבעבר. מצעד הגאווה הראשון של המדינה התקיים ביוני 2018 בתמיכתם של מנהיגים פוליטיים ודתיים שונים, מה שהפך אותו לאירוע הראשון כזה באיים הקריביים דוברי השפה האנגלית. מצעד הגאווה השני של גיאנה התקיים ביוני 2019 בבירה ג'ורג'טאון עם כ-200 מפגינים.

מעמד בחוק
---------

"חוק הדין הפלילי (עבירות)" של גיאנה מפליל יחסים הומוסקסואלים בהסכמה באומרו:

> סעיף 351. כל אדם זכר אשר, בפומבי או פרטי, מבצע, או הוא צד לוועדה, או רוכש או מנסה להשיג, על ידי כל אדם זכר, ביצוע של כל מעשה מגונה גס עם כל אדם זכר אחר. אשם בעבירה ודינו לשנתיים מאסר.
> 
> 
> סעיף 352. כל מי-
> 
> 
> (א) מנסה לבצע מעשה סדום; אוֹ
> 
> 
> (ב) תוקף כל אדם בכוונה לבצע מעשה סדום; אוֹ
> 
> 
> (ג) בהיותו זכר, תוקף בצורה מגונה כל אדם זכר אחר,
> 
> 
> יהיה אשם בפלילים ודינו למאסר של עשר שנים.
> 
> 
> סעיף 353. כל מי שמבצע מעשה סדום... יאשם בפלילים ודינו למאסר עולם.
> 
> 
> סעיף 354. כל מי-
> 
> 
> (א) עושה כל מעשה מגונה בכל מקום שאליו יש או מותרת לציבור גישה אליו; אוֹ
> 
> 
> (ב) עושה כל מעשה מגונה בכל מקום, מתוך כוונה להעליב או לפגוע באדם כלשהו,
> 
> 
> 
> יהיה אשם בעבירה ודינו למאסר שנתיים.
> 
> 

החוק אינו מגדיר במפורש מהו "מעשה סדום", "מעשה מגונה גס" או "מגונה", שכן מונחים אלו נותרו מוגדרים על ידי המשפט המקובל, במיוחד במשפט האנגלי בעידן הקולוניאלי ממנו ירשה גיאנה את רוב חוקיה.

בעקבות קריאה של ד"ר אדוארד גרין, השליח המיוחד של האו"ם בנושאי HIV/איידס לאיים הקריביים, לבטל את הפללתה של פעילות הומוסקסואלית ברחבי גיאנה ב-2012, הודיעה ממשלת המדינה באפריל 2012 שהיא פותחת בדיון לאומי בשאלה האם לשנות את חוקי המדינה המפלים אזרחי להט"ב גיאנים. בתגובה, קבוצות דתיות הביעו את התנגדותן לכל שינוי בחוקים אלו.

בשנת 2013, הממשלה הקימה ועדה פרלמנטרית שתחליט האם לבטל את חוקי איסור "מעשי הסדום" במדינה. הוועדה החלה בהתייעצויות פומביות בתחילת 2014.

במהלך הבחירות הכלליות בגיאנה 2015, שתי המפלגות הפוליטיות הגדולות הביעו תמיכה בזכויות להט"ב. המפלגה המתקדמת העממית הצהירה כי: "אנו מאמינים שכל הגיאנים חייבים להיות חופשיים לבחור ואסור להפלות אותם בגלל מוצאם האתני, מגדרם, דתם או נטייתם המינית שלהם". מצעי הבחירות של מפלגת ברית לשינוי והשותפות לאחדות לאומית, המפלגה הגדולה בפרלמנט, קראו להפסקת אפליה נגד להט"ב בגיאנה. הנשיא הנבחר דייוויד גריינג'ר מטעם מפלגת השותפות לאחדות לאומית ידוע כתומך בהפיכתם של מעשים הומוסקסואלים בהסכמה לחוקיים בגיאנה. בשנת 2016 הצהיר באומרו לגבי הנושא, "אני מוכן לכבד את זכויותיו של כל מבוגר להתמכר לכל תרגול שאינו מזיק לאחרים".

באפריל 2017, הממשלה הודיעה כי תקיים משאל עם האם לבטל את הפללתה של פעילות הומוסקסואלית במדינה. עם זאת, במאי 2017, עיתון הלהט"ב המקוון, פינק ניוז, דיווח כי לא יתקיים משאל עם בנושא, כיוון שמספר ארגוני תקשורת גיאנים הבינו לא נכון את עמדת הממשלה בנושא.

באוגוסט 2016 ואפריל 2018, בית המשפט העליון של בליז ובית המשפט העליון של טרינידד וטובגו, בהתאמה, קבעו כי חוקי המדינות אשר מפלילים פעילות הומוסקסואלית אינם חוקתיים. כתוצאה מכך, הפכה פעילות הומוסקסואלית לחוקית במדינות לראשונה. פסיקות אלה התקבלו בברכה על ידי פעילי להט"ב גיאנים בתקווה שגם חוקי גיאנה האוסרים על פעילות הומוסקסואלית בהסכמה יבוטלו. במאי 2019 הצהירה האגודה נגד אפליה בנטייה מינית (SASOD), ארגון ותנועה למען זכויות אדם הפועל למען מיגור אפליה על רקע נטייה מינית, זהות מגדרית וביטוי מגדרי בגיאנה, כי הוא מקווה שהוועדה לרפורמה במשפטים במשרד המשפטים תוכל, לאחר פגישה עם בעלי עניין, לעדכן את החוקים ה-"ארכאיים" בהתאם לפרקטיקות הבינלאומיות.

הכרה במערכות יחסים חד מיניות
----------------------------

גיאנה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).

הורות ואימוץ
------------

על פי משרד החוץ של ארצות הברית, אזרחי להט"ב אינם פסולים מלאמץ ילד בגיאנה, בעוד גם אזרחים גיאנים נשואים ורווקים רשאים לאמץ.

בדצמבר 2015 הצהיר מנהל הסוכנות לטיפול בילדים בגיאנה (CPA) כי המנהל "אינו מפלה להט"ב מכיוון שאין חוקים האוסרים על להט"ב וזוגות חד מיניים לאמץ, להיות הורים אומנים או אפוטרופוסים". ההצהרה גם הוגדרה כמעודדת אזרחי להט"ב גיאנים להפוך להורים מאמצים וחזרה על היעדר חסמים משפטיים עבור המעוניינים בכך, שכן "CPA" רשאי להנפיק מנדט הקובע אילו מועמדים פוטנציאליים רשאים לאמץ במסגרת חוק הטיפול וההגנה בילדים.

הגנה מפני אפליה
---------------

לא קיימים חוקים המכסים אפליה על רקע נטייה מינית או זהות מגדרית בגיאנה.

בדצמבר 2000 אישרה האספה הלאומית של גיאנה פה אחד הצעה לתיקון חוקת המדינה אשר הייתה אוסר על אפליה על רקע נטייה מינית. עם זאת, המאמצים של מנהיגים דתיים לפני הבחירות במרץ 2001 גרמו לנשיא בהרט ג'אגאו להכחיש את הסכמתו לתיקון. תיקון חדש, המכיל רק את סעיף נטייה מינית, הונח בפני האספה בשנת 2003, אם כי לא התקדם בהליך חקיקתו ולאחר מכן הוסר על ידי הממשלה.

בשנת 2016, השרה להגנה חברתית, אמנה אלי, התחייבה להיות "כוח מניע" להפסקת אפליה נגד אזרחי להט"ב בגיאנה. ביולי 2019, השרה אלי הצהירה במהלך הצגה של הצהרת גיאנה על הדו"ח התקופתי התשיעי על יישום האמנה לביטול כל צורות האפליה נגד נשים (CEDAW) בז'נבה, שווייץ כי ממשלת גיאנה "פועלת להבטיח את חקיקת כל החוקים הנכללים עבור מניעת אפליה על רקע נטייה מינית וזהות מגדרית" אשר לדבריה, "הממשלה מאמינה שלכל אדם ללא קשר לנטייה מינית או זהות המגדרית יש זכות אנושית אינהרנטית לחיות את חייו ללא אלימות, התעללות ואפליה".

זהות מגדרית
-----------

על פי החוק הגיאני, קרוס-דרסינג הוגדר כפלילי עד שנת 2018. בשנת 2009, מספר פעילים טרנסג'נדרים נעצרו בגיאנה בגין ביצוע קרוס-דרסינג. בשנת 2010, ארגון זכויות הטרנסג'נדרים הגיאני "Guyana Trans United" פתח בתביעה משפטית בבית המשפט העליון נגד איסור ביצוע קרוס-דרסינג בשטח המדינה. בשנת 2013, השופט העליון איאן צ'אנג קבע כי קרוס-דרסינג מוגדר כחוקי, אלא אם כן נעשה "למטרה לא ראויה". "Guyana Trans United" ערער על הפסיקה לבית המשפט לערעורים של גיאנה, וגינה את החוק כמפלה ובלתי חוקתי. עם זאת, בית המשפט לערעורים אישר לאחר מכן את פסיקתו של צ'אנג. לאחר מכן הגיש הארגון ערעור על הפסיקה לבית המשפט הקריבי לצדק (CCJ). בהגשת הערעור על ידי הארגון, עמדה על הפרק עמימותו של משפט פסיקת השופט צ'אנג "מטרה לא ראויה" והאם ניתן לערער על החוק בגלל הפטור מ-"סעיף החיסכון" אשר מונע ערעור על חוקים מהתקופה הקולוניאלית של האימפריה הבריטית בגיאנה. הטיעונים בעל פה בתיק החלו ב-28 ביוני 2018. ב-13 בנובמבר 2018, בית המשפט הקריבי לצדק פסק בתיק קווינסי מקיואן, סון קלארק, ג'וזף פרייזר, סיון פרסו והחברה נגד אפליה בנטייה מינית (SASOD) נגד התובע הכללי של גיאנה כי סעיף 153(1)(XLVII) של חוק השיפוט המסכם (עבירות) אינו חוקתי ויש למחוק אותו מהקוד המשפטי. הרכב של חמשת השופטים קבע כי החוק, בנוסף להיותו "ארכאי ומעורפל", "פוגע בזכותם של המערערים להגנה על ידי החוק ומנוגד לשלטון החוק".

בשנת 2017, אישה טרנסג'נדרית גיאנית הותקפה בעיר הבירה ג'ורג'טאון. היא דיווחה על התקיפה למשטרה והגישה תביעה נגד התוקף לבית משפט השלום בג'ורג'טאון. ב-2 במרץ 2017, ביום פרסום פסק הדין, סורבה כניסתה לאולם המשפטים מכיוון שהיא לא הייתה "לבושה כמו גבר". מאוחר יותר דחה בית המשפט את תיקה.

תנאי מחיה
---------

אפליה ואלימות נגד להט"ב נפוצה בגיאנה בשל השפעה כבדה של מוסר דתי, בנורמות חברתיות ופוליטיות כאחד. החוק הבריטי הקולוניאלי אשר הפליל פעילות הומוסקסואלית בהסכמה, נותר היטב לאחר עצמאותה של גיאנה, ותרם להיווצרותה של גינאה כבעלת חברה הומופובית. כתוצאה מכך, אזרחי להט"ב גיאנים שומרים על נטייתם המינית או זהותם המגדרית האמיתית מוסתרת מסביבתם הקרובה. מונח הומופובי נפוץ לגברים הומוסקסואלים בגיאנה הוא "אנטי-גברים".

כ-60% מאוכלוסיית גיאנה מוגדרת כנוצרית, בעוד שהנותרים ברובם הינדים ומוסלמים. קבוצות מוסלמיות ופנטקוסטליות התנגדו נחרצות לאורך השנים לשיפור זכויותיהם של אזרחי להט"ב בעוד זמן קצר לפני ציון מצעד הגאווה הראשון בגיאנה ב-2 ביוני 2018, קראה מלגת השרים של ג'ורג'טאון לממשלה לאסור את האירוע, וקבעה שלאזרחי להט"ב "לא צריכה להיות זכות לחופש ההתכנסות ולחופש הביטוי" בעודה כינתה את המצעד כ-"לא מוסרי". עם זאת, הממשלה התעלמה מהבקשה. בנוסף, הבישוף האנגליקני של גיאנה וסורינאם הביע תמיכה בקיום המצעד באומרו: "אני לא מסכים עם הקריאה לאסור ואני חייב לציין שלקהילת הלהט"ב יש את הזכות כמו כולנו לצעוד ברחובות ג'ורג'טאון באישור המשטרה. כולנו ילדיו של אלוהים ויש להגן על זכויותינו. אני הבישוף של גיאנה ואני מאשר את המסר הזה".

ב-2 ביוני 2018 נערך מצעד הגאווה הראשון של גינאה בבירה ג'ורג'טאון. במהלכו, מאות המפגינים קראו להעברת אי-הפללה של פעילות הומוסקסואלית לצד קריאת המשפט "הפיצו אהבה, לא שנאה". קבוצות למען זכויות להט"ב שונות שהיו מעורבות באירוע כללו את "Caribbean Equality", "Guyana Rainbow Foundation" ,"Guyana Trans United" והאגודה נגד אפליה בנטייה מינית (SASOD). לאחר קיום המצעד, דווח כי לא התרחשה אף תקרית אלימה, בעוד האירוע זכה לסיקור תקשורתי בולט. הנציבות העליונה הבריטית בגיאנה הניפה את דגל הגאווה במשרדה בעת קיומו. לקראת האירוע, פוסט במדיה החברתית של אב גיאני הכותב לבתו הלסבית בגנות הומופוביה הפך לוויראלי במדינה. העמותה הבינלאומית "Global Voices" הצהירה בתגובה לקיום המצעד באומרה כי "האירוע אפשר לקהילת הלהט"ב במדינה את ההזדמנות לצאת ממעטה ההעלמות ולתבוע את זכות חבריה להיות גאים במי שהם ובמי שהם בוחרים לאהוב". האירוע היה למצעד הגאווה הראשון באיים הקריביים דוברי השפה האנגלית. מצעד הגאווה השני במדינה נערך בין התאריכים 28 במאי עד 3 ביוני 2019. ב-1 ביוני 2019 השתתפו כ-200 איש במהלך ציונו שנערך ללא תקריות לצד הגנה משטרתית. עם זאת, מספר עוברי אורח לאורך המסלול צעקו כינויי גנאי לעבר המשתתפים. בין המפגינים במצעד נכחה חברת הפרלמנט הגיאני פרייה מניקצ'נד.

ב-17 במאי 2019, הושק הארגון העצמת קווירים באמצעות למידה אמנותית (EQUAL) אשר מטרתו העיקרית מוגדרת כהעצמת אזרחי להט"ב גיאנים מבחינה חברתית בלמידה אומנותית או בחינוך אמנותי. לדברי הארגון, "העצמה זו תושג במיוחד על ידי ניצול התרבויות הקוויריות שכבר קיימות בגיאנה וייצוקן לתרומות חיוביות לחברה, כדי לשנות את הרטוריקה השלילית שאליה מתייחסים כל הזמן במגזרים רבים בגיאנה כלפיהן".

במאי 2019, מנכ"ל האגודה נגד אפליה בנטייה מינית (SASOD), ג'ואל סימפסון, הצהיר כי לאורך השנים חוקים מפלים תרמו לסחיטת אזרחי להט"ב על ידי רשויות אכיפת החוק באיומי מעצר על רקע הסעיפים המפלילים הומוסקסואליות בגיאנה. סימפסון הוסיף כי "מספר קיומי פשעי השנאה לרוב אינו מדווח". ביוני 2019, סימפסון, היה קורבן למתקפה הומופובית אותה סיווג כפשע שנאה אשר במהלכה, הותקף והוכה על ידי שישה גברים מוקדם בבוקר ה-16 ביוני בשוק בורדה, שעות לאחר שהוטרד על ידי אותה קבוצה במועדון הלילה פאלם קורט. סימפסון הגיש תלונה רשמית במשטרה וקרא לחקיקת נגד פשעי שנאה המכסה נטייה מינית וזהות מגדרית בגיאנה. המשרד להגנה חברתית של המדינה גינה את הפיגוע והצהיר בתגובה כי "יש לקבל את חברי קהילת הלהט"ב כפי שהם". אחד התוקפים הסגיר את עצמו למשטרה המקומית ב-8 ביולי 2019.

ביולי 2019, בתיק שתואר כשימוש ב-"Gay panic defense", בית המשפט לערעורים של גיאנה צמצם את הרשעתו של קלייב נייטס ברצח בכיר בחברת ביטוח, ברט ווייט בשנת 2012, להריגה והטלת עונש של 30 שנות מאסר. נייטס טען כי דקר אנושות את ווייט לאחר שווייט עשה "התקדמות הומוסקסואלית לא רצויה". הרשעתו הופחתה מזו שניתנה לו ביוני 2015 בה נידון ל-57 שנות מאסר בעקבות קביעת חבר מושבעים בהיותו אשם ברצח.

### דמוגרפיה

בסקר משנת 2013 על ידי שירותי מחקר לפיתוח הקריביים (CADRES), כ-8% מאנשי החברה הגיאנית הזדהו כלהט"ב, כאשר כ-2% הזדהו כהומואים, 1% כלסביות ו-4% כביסקסואלים. 15% ענו כי "אינם רוצים להצהיר על נטייתם המינית". אותו סקר מצא שלמחצית מתושבי גיאנים היה חבר הומו ולרבע היו בני משפחה הומוסקסואלים.

טבלת סיכום
----------

|  |  |
| --- | --- |
| פעילות הומוסקסואלית חוקית |  (פלילי, עונש: עד מאסר עולם, לא נאכף בפועל) |
| גיל הסכמה שווה לזוגות הטרוסקסואלים |  |
| חוקים נגד אפליה בתעסוקה |  |
| חוקים נגד אפליה במתן סחורות ושירותים |  |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד מיניים |  |
| הכרה בזוגיות חד מינית (איחוד אזרחי, נישואי חוזה, ידועים בציבור) |  |
| אימוץ משותף של זוגות חד מיניים |  |
| אימוץ ילד חורג על ידי זוגות חד מיניים |  |
| לסביות, הומואים, טרנסג'נדרים וביסקסואלים מוצהרים רשאים לשרת בצבא |  |
| זכות לשינוי מגדר בחוק |  |
| גישה להפריה חוץ-גופית לזוגות לסביות |  |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים |  |
| גברים המקיימים יחסי מין עם גברים רשאים לתרום דם |  |

הערות שוליים
------------

1. ↑  Denis Chabrol, Virtually incident-free gay pride parade held in Guyana to demand election promises, Demerara Waves Online News- Guyana, ‏2018-06-03 (באנגלית אמריקאית)
2. ↑  Caribbean plans regional approach to abolish gay laws | Latest, web.archive.org, ‏2012-04-29
3. ↑  Guyana seeks public opinion on controversial laws, The Salt Lake Tribune (באנגלית אמריקאית)
4. ↑  Guyana's gay rights organisation preparing for parliamentary select committee - Demerara Waves, web.archive.org, ‏2013-06-13
5. ↑  Digital Library of the Caribbean, dloc.com
6. 1 2  Guyana will not hold referendum to repeal anti-LGBT laws, PinkNews | Latest lesbian, gay, bi and trans news | LGBT+ news, ‏2017-05-10 (באנגלית בריטית)
7. 1 2  Police uses discriminatory laws to extort LGBT persons- SASOD, News Room Guyana, ‏2019-05-16 (באנגלית אמריקאית)
8. ↑  GUYANA | Intercountry Adoption, web.archive.org, ‏2013-11-23
9. ↑  Homosexuals can adopt, be foster parents, guardians – CPA Director, Kaieteur News, ‏2015-12-16 (באנגלית אמריקאית)
10. 1 2  GINA | GOVERNMENT INFORMATION AGENCY | GUYANA, web.archive.org, ‏2011-06-05
11. ↑  Guyana’ s national statement to the committee on the elimination of discrimination against women – Hon. Amna Ally, Minister of Social Protection, Department of Public Information, ‏2019-07-13 (באנגלית בריטית)
12. ↑  Committee on the Elimination of Discrimination against Women reviews the report of Guyana, OHCHR (באנגלית)
13. ↑  Transgender activists in Guyana are fighting against archaic laws, PinkNews | Latest lesbian, gay, bi and trans news | LGBT+ news, ‏2017-03-26 (באנגלית בריטית)
14. 1 2  "Guyana's transgender activists fight archaic law". *BBC News* (באנגלית בריטית). 2017-03-26. נבדק ב-2022-06-06.
15. ↑  University of Miami, School of Law, **The University of Miami inter-American law review**, Coral Gables, Fla.: University of Miami, School of Law, 1984. (בenglish)
16. ↑  CCJ reserves ruling in Guyanese transgender appeal - Trinidad and Tobago Newsday, web.archive.org, ‏2018-06-28
17. ↑  GTIMES, CCJ to hear cross dressing appeal case today, Guyana Times, ‏2018-06-28 (באנגלית אמריקאית)
18. ↑  CCJ declares Guyana cross-dressing law unconstitutional, CARICOM Today, ‏2018-11-13 (באנגלית אמריקאית)
19. 1 2  Guyana's LGBT community hosts its first ever gay pride parade, Global Voices, ‏2018-06-18 (באנגלית)
20. ↑  INEWS, Christian Fellowship against LGBT ‘pride’ parade, calls for Govt intervention, INews Guyana, ‏2018-06-01 (באנגלית אמריקאית)
21. ↑  Guyana Pride: Anglican bishop lends support; opponents lose, Erasing 76 Crimes, ‏2018-06-04 (באנגלית אמריקאית)
22. ↑  Activists take to streets for Guyana's first LGBT Pride parade, PinkNews | Latest lesbian, gay, bi and trans news | LGBT+ news, ‏2018-06-04 (באנגלית בריטית)
23. ↑  Yes to Guyana’s First Gay Pride Parade - A Letter to my Daughter, and a response to Ms. Bernice Walcott, Stabroek News, ‏2018-06-04 (באנגלית אמריקאית)
24. ↑  Pride Parade promotes equal rights for LGBT persons, News Room Guyana, ‏2019-06-02 (באנגלית אמריקאית)
25. ↑  Local LGBTQ community celebrates another year of Pride with city parade, Stabroek News, ‏2019-06-02 (באנגלית אמריקאית)
26. ↑  New organisation to use art to empower LGBTQ community, Stabroek News, ‏2019-05-20 (באנגלית אמריקאית)
27. ↑  Gay Rights Activist, Joel Simpson, beaten in an alleged homophobic attack, News Source Guyana, ‏2019-06-16 (באנגלית אמריקאית)
28. ↑  SASOD’s Joel Simpson calls for hate crimes legislation for victims, defenders, Stabroek News, ‏2019-06-20 (באנגלית אמריקאית)
29. ↑  Social Protection Ministry condemns attack on Joel Simpson, Stabroek News, ‏2019-06-30 (באנגלית אמריקאית)
30. ↑  INews, Suspect in attack on Joel Simpson turns himself in, INews Guyana, ‏2019-07-09 (באנגלית אמריקאית)
31. ↑  Guyana: Gay panic defense successful, Erasing 76 Crimes, ‏2019-07-26 (באנגלית אמריקאית)
32. ↑  Court of Appeal reduces jail term for killer of GTM executive, Stabroek News, ‏2019-07-25 (באנגלית אמריקאית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |